Myönnän, että kirjoitukseni varustautumisesta hallitsemattomaan ilmaston lämpenemiseen oli tarkoituksellisesti provokatorinen. Halusin osoittaa, kuinka isoista ongelmista oli kyse. Tiesin, että ennusteeni siitä, että elinkelvottomiksi muuttuvilta alueita siirtyvän väestön asuttamisesta myös pieni Suomi joutuisi kantamaan oman suhteellisen osansa, herättäisi huomiota. Se oli tarkoituskin.

Nyt voin tunnustaa, ettei esittämäni skenaario ole kovin todennäköinen. Todennäköinen skenaario on paljon huonompi. Sen sijaan, että maailmanyhteisö asuttaisi rauhanomaisesti 500 – 1 000 miljoonaa ihmistä solidaarisesti eri puolille maailmaa, tämä päätyy todennäköisesti suurin sotiin ja yleiseen kaaokseen. Jälkeen päin moni – jos jää henkiin – toivoo, että olisi jaettu solidaarisesti ja rauhanomaisesti.

Panen tämän postauksen perään sikermän mielipiteitä. Ne kannattaa lukea ajatuksella.

Mielenkiintoista oli, että minua syytettiin siitä, että tällainen ongelma syntyy. Ikään kuin minä sitä Intiaa kuivaisin. Sen sijaan perussuomalaiset kyllä kuivaavat, koska ovat esittäneet, ettei ilmastonmuutoksen pysäyttämiseksi pidä tehdä yhtikäs mitään. Tämä tulevaisuus on se, mihin heidän politiikkansa johtaa. Jotkut ajavat sitä ymmärtämättään ja fiksummat täysin tietäen mitä tekevät.

Huomattava osa kommenteista sivuutti Intian väkirikkaiden osien kuivumisen sillä, että Afrikassa pitäisi syntyvyyttä vähentää. Tässä taisi maali vähän siirtyä. Sitten sanottin, että tämä on vain tekosyy islamilaiseen invaasioon. Tiedoksi, ettei Intia ole islamilainen maa.

Jotenkin väsyttävä oli argumentti, että se, mitä Suomessa tehdään, ei vaikuta juuri mitään, joten muun maailman pitää ottaa vastuu ja me saamme elää kuin pellossa. Maapallo voidaan jakaa 1 460 viiden miljoona ihmisen joukkoon ja todeta, ettei niistä yhdenkään kannata tehdä mitään. Tätä sanomaa tuo porukka levittää ympäri maailmaa. Hyvinvointivaltion rahoitus ei ole kiinni siitä, että minä maksan veroja. Ihan OK, jos lopetan verojen maksun?

Näiden ”kansalliskonservatiivien” hengenheimolaiset Puolassa, Unkarissa, Australiassa ja Yhdysvalloissa toimivat aivan samoin, Yhdessä tuo liike on vastuutta siitä, että maailma menee kohden tuhoa.

Mutta sitten näistä postauksista. Ilmeisesti jostain ”kansalliskonservatiivien” sivustoilta oli vähän maalitettu. Niin samanlaisia olivat kommentit. Ne kertovat tuon porukan ajattelutavasta kaiken. En voi sille mitään, mutta en pysty pitämään heistä.